मण्डलायुक्त ने कासगंज के नगर पालिका स्थित मतदान केन्द्र का निरीक्षण किया तथा मैन मार्केट में सोरों गेट नगर पालिका से घण्टाघर, गांधी मूर्ति होते हुये रोडवेज बस स्टैण्ड तथा फिर सोरों गेट पहुंचे, बीच में जगह जगह लोगों से चुनाव के सम्बंध में पूंछताछ की। तत्पष्चात अमांपुर, सहावर में मतदान केन्द्रों के निरीक्षण के बाद उन्होंने जगह जगह क्षेत्रीय मतदाताओं से रूबरू होते हुये पूंछा कि निकाय चुनाव में कोई किसी तरह का दबाव, लालच, भय या सरकारी मषीनरी का दबाव तो नहीं है। मतदाताओं ने स्पष्ट बताया शांतिपूर्वक चुनाव प्रक्रिया चल रही है, किसी का किसी तरह का दबाव या लालच नहीं है।